open-index/open-wikipedia-markdown huggingface dataset:
கருவிழிப்படலம்

**கருவிழிப் படலம்** அல்லது **விழி வெண்படலம்** (cornea) என்பது கண்ணில் ஒளி ஊடுருவக்கூடிய வட்டவடிவ முன்பகுதியாகும்.விழிவெண்படலத்தில் இரத்த நாளங்களோ அல்லது நிணநீர் நாளங்களோ கிடையாது. இதனால் இரத்த ஓட்டம் இல்லாத இந்த விழி வெண்படலத்திற்கு தேவைப்படும் ஆக்சிசன் மற்றும் உணவுப்பொருட்களை கண்ணின் நடு இரத்த நாள அடுக்கான விழியடி கரும்படலத்தின் முன் பகுதியில் இருக்கும் சிலியரி உறுப்பிலிருந்து பெறுகிறது.
அம்மை, கண்நோய், காயம் பட்டு ஆறும்போது ஏற்படும் வடு போன்றவை இதன் ஒளி ஊடுருவும் தன்மையை பாதிக்கின்றது. வடு வெண்மையாக பெரும் புள்ளிகளாகத் தெரிவதால் இதைப் பேச்சுவழக்கில் பூவிழுதல்  என்கின்றனர்.இதனால் பொருளில் இருந்து வரும் ஒளி ஒளித்திரையை அடைவது தடுக்கப்படுகிறது. இதனால் பார்வைக்குறைவு ஏற்படுகிறது. இத்தகைய குறைபாடு உடையவர்களுக்கு விழி வெண்படலத்தை கண் கொடை செய்தவர்களிடம் இருந்து பெற்று பொருத்துகின்றனர். 
## மேற்கோள்

## வெளி இணைப்புகள்
* பார்வை தரும் பன்றிகள்: மருத்துவ உலகின் அடுத்த புரட்சி
பகுப்பு:கண்
பகுப்பு:கண்ணின் உடற்கூறியல்
சிள் வண்டு

**சிள் வண்டு பேரினம்** அல்லது *சுவர்க்கோழி*, கிரிகெட் பூச்சி'' என்பது  அழைக்கப்படும் பேரினத்தில் உலகளவில் இரண்டு குடும்பங்களும், 520 இக்கும் மேற்பட்ட பேரினங்களில் சுமார் 3,400 இனங்களைக் கொண்டுள்ளது. பெரும்பாலும் மிகவும் ஒத்த தோற்றமுடைய இந்த பூச்சிக் குடும்பத்தின் வகைப்பாடு, 21 ஆம் நூற்றாண்டு வரையிலும் தொடர்ந்து பல்வேறு திருத்தங்களுக்கு உள்ளாகியுள்ளது; உதாரணமாக, முன்பு சிகாடா என்ற வகைமைப் பேரினத்தில் வைக்கப்பட்டிருந்த பல இனங்கள், இப்போது வெவ்வேறு இனக்குழுப் பிரிவுகளில் வகைப்படுத்தப்பட்டுள்ளன.

## மேற்கோள்

பகுப்பு:வண்டுகள்
கொரநாட்டுக்கருப்பூர் பெட்டி காளியம்மன் கோயில்

**கொரநாட்டுக்கருப்பூர் பெட்டி காளியம்மன் கோயில்** தஞ்சாவூர் மாவட்டம் கும்பகோணத்தில் இருந்து மூன்று கிலோமீட்டர் தொலைவில் உள்ள கொரநாட்டுக்கருப்பூர் என்னுமிடத்தில் உள்ள சுந்தரேஸ்வரர் கோயில் வளாகத்தில் உள்ள காளியம்மன் கோயிலாகும். 

## அமைவிடம்
தலவிருட்சமான பாதிரி மரங்கள் அதிகமாக இருந்ததால் திருப்பாடலவனம் என்று முன்ன்ர் அழைக்கப்பட்ட இவ்வூரில் சுந்தரரேஸ்வரர் கோயில் என்னும் சிவன்கோயில் உள்ளது. அக்கோயில் வளாகத்தில் பெட்டி காளியம்மன் எனப்படும் சுந்தர மகாகாளியம்மன் கோயில் உள்ளது. சிவன் கோயிலின் சன்னதிக்கு அருகில், அம்மன் சன்னிதியின் கிழக்கில் சுந்தர மகாகாளியின் பெட்டி உள்ளது. இந்தப் பெட்டியில் சுந்தர மகாகாளியின் இடுப்புக்கு மேற்பட்ட திருமேனி வைக்கப்பட்டுள்ளது. . பெட்டி எப்பொழுதும் மூடிய நிலையில் தாழ்ப்பாளிட்டு காணப்படுகிறது. அப்பெட்டியையே மூலவராக பாவித்து மாலையிட்டு, அர்ச்சனை செய்து ஆராதனை செய்கின்றனர். சித்திரை மாதம் பெட்டிக்காளி திருவீதி உலா வரும் உற்சவம் சிறப்பாக நடைபெறுகிறது. 

## தல வரலாறு
இக்காளியைப் பற்றி ஒரு கதை கூறப்படுகிறது. ஒரு சில நூறு ஆண்டுகளுக்கு முன்பு காவிரியில் வெள்ளம் வந்தபோது ஒரு பெட்டி கரையில் ஒதுங்கியது. அதில் மரத்தால் செய்யப்பட்ட ஒரு காளியின் பாதி சிலைப்பகுதி இருந்தது. அச்சிலையை என்ன செய்வது என ஊர் மக்கள் சிந்தித்தபோது ஒரு சிறுமி மேல் அருள் வந்து தான் திருப்பாடலவனம் வந்ததைப் பற்றியும், தன்னை எப்படிப் பூஜை செய்ய வேண்டும் என்பது பற்றியும் கூறியது. பின்னர் மக்கள் காளியை ஒரு பெட்டியில் வைத்துப் பூட்டி, ஒரு ஓலைக் குடிசையில் வைத்து பூஜை செய்தனர்.  அந்தக் குடிசை ஒரு நாள் திடீரென தீப்பிடித்த போது மக்கள் அந்தப் பெட்டியைக் காப்பாற்றி, பின்னர் சிவன் கோயில் வளாகத்தில் வைத்து வழிபாடு நடத்தத் தொடங்கினர்.  

## காளியின் உருவ அமைப்பு
இடுப்புக்கு மேல் உருவத்துடன் எட்டு கரங்கள் கொண்ட இக்காளியின் வலது நான்கு கரங்களில் சூலம், அரிவாள், உடுக்கை மற்றும் கிளியும், இடது நான்கு கரங்களில் பாசம், கேடயம், மணி மற்றும் கபாலமும் ஏந்தியும் காணப்படுகின்றன.கண்களில் சற்றே கோபத்துடனும், இரண்டு சிறிய கோரைப் பற்களுடன் காணப்படுகிறது.  காளியின் கோபம் தணிவதற்காக நெற்றியில் புனுகு, சவ்வாது, விபூதி, சந்தனம் ஆகியவற்றைப் பூசுகின்றனர். காளிக்குச் சாத்தப்படும் பூ, குங்குமம் போன்றவை பக்தர்களுக்கு வழங்கப்படுவதில்லை. வெள்ளிக்கிழமை இராகு காலத்தில் காளியின் பெட்டிக்குப் படையலிட்டுப் பூஜைகள் செய்யப்படுகின்றன. .

## பல்லக்கு வீதியுலா
பல்லக்குத் திருவிழா நடப்பதற்கு முன்பாக பள்ளய நைவேத்யம் எனப்படுகின்ற ஒன்பது இலைகளில் அன்னம் முதலியன வைத்துப் படைத்தல் நடைபெறும். பின்னர் பெட்டியைத் திறப்பர். திருவிழாக் காலங்களில்  மட்டுமே பெட்டியை திறக்கின்றனர். காளி, பெட்டியில் இருந்தபடியே பல்லக்கில் உலா வருவாள். இதனைக் காண அருகிலுள்ள ஊர்களிலிருந்து அதிக எண்ணிக்கையில் பக்தர்கள் வருவர். காளியின் உத்தரவு பெற்றபின்னர்தான் காளியம்மனின் பல்லக்கு வீதியுலா நடத்தப்படும் என்பது தொன் நம்பிக்கை. அதன்படி, காளியம்மனின் உத்தரவு கிடைக்கப்பெற்று, 29.5.2015 வெள்ளிக்கிழமை, மூன்று ஆண்டுகளுக்குப் பிறகு பல்லக்கு வீதியுலா நடத்தப்பட்டது. 2.30 மணியளவில் வீதியுலா தொடங்கியது. உலாவின்போது காளி முன்னோக்கியும், பின்னோக்கியும் ஓடும். அதற்கேற்றவாறு பல்லக்கைத் தூக்கிச் செல்லும் இளைஞர்களும் காளியின் விருப்பப்படி ஓடி காளியை மனம் குளிர வைத்தனர். 

## இவற்றையும் பார்க்க
* அருள்மிகு சுந்தரேஸ்வரர் திருக்கோயில், தினமலர் கோயில்கள் (இக்கோயில் வளாகத்தில் சன்னதி காணப்படுகிறது)

## மேற்கோள்கள்

பகுப்பு:தஞ்சாவூர் மாவட்டத்திலுள்ள அம்மன் கோயில்கள்
பகுப்பு:சாக்தம்
மஞ்சள் வாலாட்டி

**மேற்கத்திய மஞ்சள் வாலாட்டி** (*மோட்டாசில்லா பிளாவா*) என்பது வாலாட்டி பறவை குடும்பமான மோட்டாசில்லிடேயில் உள்ள ஒரு சிறிய குருவிச் சிற்றினம் ஆகும். மோட்டாசில்லிடே குடும்பத்தில் நெட்டைக்காலிகளும் நீண்ட நகங்களுடைய பறவைகளும் அடங்கும்.

## பரவல்
இந்த இனம் மிதமான ஐரோப்பா மற்றும் ஆசியாவின் பெரும்பாலான பகுதிகளில் இனப்பெருக்கம் செய்கின்றன. இது மேற்கு ஐரோப்பா போன்ற இதன் வரம்பின் மிதமான பகுதிகளில் வசிக்கிறது. ஆனால் வடக்கு மற்றும் கிழக்கு பகுதியிலுள்ளன ஆப்பிரிக்கா மற்றும் தெற்காசியாவிற்கு இடம்பெயர்கின்றன.

## விளக்கம்
இது ஒரு நடுத்தர அளவிலான 15-16 செ.மீ நீளமுள்ள பறவையாகும். இதன் பேரினத்தின் பண்பான தொடர்ந்து வாலினை ஆட்டும் தன்மையுடையது. இது ஐரோப்பிய வாலாட்டிகளில் மிகக் சிறியனவாகும். இனப்பெருக்கம் செய்யும் வயது வந்த ஆண் ஆலிவ் நிறம் மேல் பகுதிலும் கீழ்ப்பகுதி மஞ்சள் நிறத்திலும் காணப்படும். இறகுகள், மஞ்சள் வெள்ளை நிறத்தில் காணப்படும். இனப்பெருக்கம் செய்யும் ஆண்களின் தலைப் பகுதியானது துணையினங்களைப் பொறுத்து பல்வேறு வண்ணங்கள் மற்றும் வடிவங்களில் காணப்படும்.
இந்த பறவையின் அழைப்பானது உயர்தர ஒலியுடையது ஆகும்.

## உணவு
இந்த பூச்சி உண்ணும் பறவை ஈரமான புல்வெளிகள் போன்ற தண்ணீருக்கு அருகில் திறந்த வெளியில் வாழ்கிறது. இது 4-8 புள்ளிகள் கொண்ட முட்டைகளை இடும்.

## மேற்கோள்கள்

பகுப்பு:ஆசியப் பறவைகள்
பகுப்பு:இந்தியப் பறவைகள்
பகுப்பு:இந்திய உயிரினங்கள்
பகுப்பு:இந்தியாவின் உயிரினவளம்
பகுப்பு:தீவாய்ப்பு கவலை குறைந்த இனங்கள்
பகுப்பு:ஐரோப்பியப் பறவைகள்
பகுப்பு:வாலாட்டிகள்
பகுப்பு:ஐரோவாசியப் பறவைகள்
ஹள்வத்

**காள்வத்** (*Halvad*) என்னும் நகரம், இந்திய மாநிலமான குசராத்தின் மோர்பி மாவட்டத்தில் உள்ளது. இது காள்வத் வட்டத்துக்கு உட்பட்டது.

## சான்றுகள்


பகுப்பு:மோர்பி மாவட்டம்
பகுப்பு:குஜராத் மாநிலத்திலுள்ள ஊர்களும் நகரங்களும்
அழிஞ்சில்

**அழிஞ்சில்** (*Alangium salviifolium*) இந்தியப்பகுதியில் காணப்படும் சிறிய வகைத்தாவரம் ஆகும். இதன் வேர்கள், காய், கனி போன்றவை வாத நோய்க்கு ஆயுர்வேதத்தில் பயன்படுகிறது. அது முயல்கள், எலிகள் மற்றும் நாய்கள் கடித்தால் சிகிச்சைக்குப் பயன்படுகிறது.

## மேலும் பார்க்க
* http://ayurvedicmedicinalplants.com/index.php?option=com_zoom&Itemid=26&page=view&catid=1&key=26
* http://www.flowersofindia.net/catalog/slides/Lobed-leaf%20Alangium.html 
## மேற்கோள்

பகுப்பு:பூக்கும் தாவரங்கள்
பகுப்பு:மூலிகைகள்
பகுப்பு:தமிழ்நாட்டின் தாவரங்கள்
பீட்டர் அம்புருசிடர்

**பீட்டர் அம்புருசிடர்** (*Peter Armbruster*, **பீட்டர் ஆம்புரூஸ்டர்**, 25 சூலை 1931 – 26 சூன் 2024) என்பவர் செருமானிய இயற்பியலாளர் ஆவார். இவர் செருமனியின் பவேரியா மாநிலத்தில் உள்ள டேச்சு நகரில் பிறந்தார். ஜி.எஸ்.ஐ எல்மோட்சு கனவயனிகள் ஆய்வு மையத்தில் இயற்பியல் ஆசிரியராகப் பணியாற்றினார். காட்பிரைடு மூசன்பெர்க்குடன் இணைந்து இவர் போரியம் , கோப்பர்நீசியம் ஆசியம், டார்ம்சிட்டாட்டியம் இரோயன்ட்கெனியம் மெய்ட்னீரியம் போன்ற தனிமங்களைக் கண்டறிவதில் பெரும் பங்கு வகித்துள்ளார்.

இவர் இசுடுட்கார்ட், மியூனிக் நகர தொழினுட்ப பல்கலைக்கழகத்தில் இயற்பியல் படித்தார். மியூனிக் நகரிலுள்ள எயின்சு மேயர்-லெயிப்நிட்சு தொழினுட்ப பல்கலைக்கழகத்தில் தன்னுடைய ஆய்வுப் படிப்பை முடித்து முனைவர் பட்டம் பெற்றார். சூலிச் நகரில் இருந்த ஆய்வு மையத்தில் 1965 முதல் 1970 வரையிலான காலத்தில், அணுக்கரு பிளப்பு, கனவயனிகள் சடப்பொருளுடன் கொள்ளும் இடைவினைகள், அணுக்கரு பிளவில் வெளிப்படும் கற்றைகள் தொடர்பான அணு இயற்பியல் முதலான துறைகளில் இவருடைய பெரும்பாலான ஆய்வுகள் நடந்தன. ஜி.எஸ்.ஐ எல்மோட்சு கனவயனிகள் ஆய்வு மையத்தில் இவர் முதுநிலை அறிவியலாளராக 1971 ஆம் ஆண்டுமுதல் பொறுப்பு வகித்தார்.

1989 ல் இருந்து 1992 வரையிலான காலத்தில் அவர், கிரெநோபில் நகரிலிருந்த லாவொ-லெங்கெவின் என்ற ஐரோப்பிய நிறுவனத்தில் ஆராய்ச்சி இயக்குநர் பதவி வகித்தார். 1996 ஆம் ஆண்டு முதல் அவர் அணுக்கரு தெளிப்பு மற்றும் அணுக்கரு பிளப்பு வினைகளால் விளையும் அணு கழிவு எரிக்கப்படுதல் தொடர்பான திட்டத்தில் ஈடுபட்டு வந்தார்.
 
கோலோன் பல்கலைக்கழகம் மற்றும் டார்ம்சிடாட் தொழினுட்ப பல்கலைக்கழகங்களில் பேராசிரியராகவும் இணைந்து பணிபுரிந்தார்.

இவருடைய அரும்பணிக்காக இவருக்கு பல விருதுகள் வழங்கப்பட்டன. இலண்டன் இயற்பியல் நிறுவனம் வழங்கிய மேக்சு-போர்ன் விருது மற்றும் அமெரிக்க வேதியியல் குமுகம் வழங்கிய உட்கரு வேதியியல் விருது ஆகியவை முக்கியமான சில விருதுகளாகும்.

## மேற்கோள்கள்
* Peter Armbruster: *Bau eines Massenseparators für Spaltprodukte und Nachweis einer Anregung innerer Elektronenschalen bei der Abbremsung von Spaltprodukten* T.H. München, F. f. allg. Wiss., PhD thesis, 21. Jan. 1961
* Tim Armbruster: Nephew
*Peter Armbruster also had a granddaughter named Shallon Watson

## மூலம்
Jefferson Lab
 

பகுப்பு:1931 பிறப்புகள்
பகுப்பு:2024 இறப்புகள் 
பகுப்பு:செருமானிய இயற்பியலாளர்கள்
குமுட்டிக்கீரை

*குமுட்டிக்கீரை* இது இந்தியாவில் தமிழ்நாடு ஆந்திரா போன்ற மாநிலங்களில் வளரும் பூக்கும் தாவரம் வகையைச்சேர்ந்த சிறு செடியாகும். இதன் இலை உணவாகப் பயன்படுகிறது.

## மேற்கோள்

பகுப்பு:கீரைகள்
பகுப்பு:பூக்கும் தாவரங்கள்
பி-அலை

நிலநடுக்கவியலில் **பி-அலைகள்** (*P-waves*) என்பன நிலத்தின் அடியே இருக்கும் வளிம, நீர்ம, திடப் பொருள் ஆகிய அனைத்தின் ஊடாகவும் செல்வன, எனவே *முழுவுடல் அலைகள்* என்றும் குறிக்கப்பெறுகின்றன. நிலநடுக்கத்தைப் பதிவு செய்யும் நிலநடுக்கவரைவியில் முதலில் பதிவாவது இவைதான். பி என்னும் சொல் அழுத்தம் என்னும் பொருள் கொண்ட ஆங்கிலச் சொல் 'pressure'  என்பதைக் குறிக்கும், அல்லது அதிக விரைவுடன் வந்து முதலில் பதிவாவதால் 'primary' என்னும் சொல்லின் முதலெழுத்து என்பதையும் குறிக்கும்.

ஒரே பருமவகையான திண்மங்களில் பி-அலைகள் எப்பொழுதுமே நீளவாட்டு அலையாக இருக்கும். அதாவது பொருளின் துகள்கள், அலையும்  அதன் ஆற்றலும் செல்லும் திசையிலேயே அசைந்து அலைந்து நகரும்.

## விரைவு
சீரானா பருப்பொருளில், பி-அலைகளின் விரைவைக் கீழ்க்காணுமாறு எழுதலாம்:

:v_p= \sqrt{ \frac {K+\frac{4}{3}\mu} {\rho}}= \sqrt{ \frac{\lambda+2\mu}{\rho}} 
மேலுள்ள சமன்பாட்டில்  *K* என்பது  பருமக்குணகம் (bulk modulus), *<math>\mu</math>*  என்பது நறுக்கக்குணகம் (shear modulus), *<math>\rho</math>* என்பது  அலை நகரும் பொருளின் அடர்த்தி,  *<math>\lambda</math>* என்பது முதலாம் இலாமே அளவுரு (the first Lamé parameter).

மேற்குறித்தவற்றுள் அடர்த்தி அவ்வளவாக வேறுபடாதது, ஆகவே விரைவானது பெரும்பாலும் *K*, *μ* ஆகியவற்றால்தான் பெரும்பாலும் கட்டுப்படுத்தப்படுகின்றது.

பி-அலை மீட்சிக்குணகம் (elastic moduli P-wave modulus), M,  என்பது  கீழ்க்காணுமாறு வரையறை செய்யப்பட்டுள்ளது, M = K + 4\mu/3, ஆகவே 
:v_p = \sqrt{M/\rho}.\ 

பொதுவாக  நிலநடுக்கப் பி-அலை விரைவு 5 முதல் 8&nbsp;கி.மீ/நொடி அளவில் இருக்கும். நிலத்தின் உட்பகுதியின் பகுதியைப் பொருத்து விரைவு மாறுபடும். நிலத்தின் மேலோட்டுப்பகுதியில் (புறணியில் அல்லது புவியோட்டில்) 6&nbsp;கி.மீ/நொடி என்பதற்கும் குறைவாகவிருக்கும், ஆனால் அதற்கும் கீழே உள்ள கருப்பகுதியில் 13&nbsp;கி.மீ/நொடி என்பதாக இருக்கும்.

நிலவியலாளர் பிரான்சிசு பிர்ச்சு (Francis Birch) பி-அலைகளின் விரைவுக்கும் பொருளின் அடர்த்திக்கும் இடையேயான தொடர்பைக்கண்டுபிடித்தார்:

 V_p = a (\bar{ M}) + b \rho .

இது பின்னர் பிர்ச்சு விதி (Birch's law) என அறியப்பட்டது.

## அடிக்குறிப்புகளும் மேற்கோள்களும்

* 

## வெளியிணைப்புகள்
*Animation of a P-Wave
*P-Wave velocity calculator
*Purdue's catalog of animated illustrations of seismic waves 
*Animations illustrating simple wave propagation concepts by Jeffrey S. Barker  
*Detection of P-waves and Rejection of Environmental Noise for Accurate Earthquake Early Warning 

பகுப்பு:நிலநடுக்கவியல்
பகுப்பு:பாய்ம இயக்கவியல்
பகுப்பு:அலைகள்
சிறுவள்ளி

**சிறுவள்ளி**  (தாவர வகைப்பாடு : *Allophylus serratus*) என்பது இந்தியாவில்  கேரளா, தமிழ்நாடு போன்ற இடங்களில் காணப்படும் ஒரு சிறு செடிவகையாகும். இந்தச் செடியின் கனி உணவாக உட்கொள்ளப்படுகிறது. இச்செடியின் மருத்துவ குணங்கள் குறித்து ஆய்வு செய்யப்பட்டுள்ளது.

## மேற்கோள்

பகுப்பு:செடிகள்
பகுப்பு:தமிழ்நாட்டின் தாவரங்கள்
ஷாம்ளாஜி

**சாம்லாஜி** (*Shamlaji*) என்னும் கோயில், இந்திய மாநிலமான குஜராத்தின் ஆரவல்லி மாவட்டத்தில் உள்ள மொதசாவில் அமைந்துள்ளது. இங்கு கிருஷ்ணரின் சிலை உள்ளது. குசராத்து அரசின் வனத்துறையின் உத்தரவின்பேரில் தோட்டமும் அமைக்கப்பட்டுள்ளது.  இது சுற்றுலாத் தலம் என்பதும் குறிப்பிடத்தக்கது. இது பிலோடாவில் இருந்து 20 கி.மீ தொலைவிலும், மோதசாவிலிருந்து 29 கி.மீ தொலைவிலும் உள்ளது. இம்மத்நகர், அகமதாபாத் ஆகிய இடங்களில் இருந்து ஷாம்லாஜிக்கு பேருந்துகள் இயக்கப்படுகின்றன.

இதனருகில் தேவ்னி மோரி பௌத்த தொல்லியல் களம் உள்ளது.

## சான்றுகள்

பகுப்பு:ஆரவல்லி மாவட்டம்
பகுப்பு:குஜராத்திலுள்ள இந்து கோயில்கள்
கடி, இந்தியா

**கடி** என்னும் நகராட்சி, இந்திய மாநிலமான குஜராத்தின் மெகசானா மாவட்டத்தில்  உள்ளது. இங்கு நூற்றுக்கும் அதிகமான பருத்தி ஆலைகள் உள்ளன.

## படங்கள்


File:Yavteshwar Mahadev.jpg|யவதேஸ்வர மகாதேவர், கடி
File:Festival of Village Khavad.jpg|காவட் என்னும் கிராமத்தில் திருவிழா
File:Water Purification Plant near Kadi.jpg|கடிக்கு அருகிலுள்ள நீர் சுத்திகரிப்பு மையம்
File:Someshwar Temple.jpg |சோமேஸ்வரர் கோயில்
File:Malaji_Bhagat_Ni_Vav.JPG |மல்குரு மகாராஜர்


## சான்றுகள்

## இணைப்புகள்
* யவதேஸ்வர மகாதேவர் கோயில் 
* கடியில் சுற்றுலாத் தலங்கள் 

பகுப்பு:மெக்சனா மாவட்டம்
பகுப்பு:மெக்சனா மாவட்டத்திலுள்ள ஊர்களும் நகரங்களும்
பகுப்பு:குஜராத் மாநிலத்திலுள்ள ஊர்களும் நகரங்களும்
உசான்-அனத்தோல் தெமார்சே

**உசான்-அனத்தோல் தெமார்சே** (*Eugène-Anatole Demarçay*) (, 1 சனவரி 1852– 5 மார்ச்சு 1903) என்பவர் பிரான்சு நாட்டு வேதியியல் அறிஞர் ஆவார். இவர் சான்-பாப்டிசுட்டு தூமாசு என்ற வேதியியல் அறிஞரின் மேற்பார்வையில் கல்வி பயின்றார். ஒரு பரிசோதனையின் போது நிகழ்ந்த வெடிவிபத்தில் இவருடைய ஒரு கண்ணில் பார்வை இழப்பு ஏற்பட்டது.

நிறமாலையியல் துறையில் இவர் வல்லுநராகத் திகழ்ந்தார். 1896 ஆம் ஆண்டில், அப்போது புதியதாக கண்டறியப்பட்டிருந்த தனிமம் சமாரியத்தின் பண்புகளைப் பாதிக்கின்ற வேறு ஒரு தனிமம் அத்துடன் கலந்திருப்பதாக சந்தேகம் கொண்டார். இதன் விளைவாக 1901 ஆம் ஆண்டில் யூரோப்பியம் கண்டறியப்பட்டது. 1898 ஆம் ஆண்டில் இவர் தன்னுடைய அலைமாலைத் திறன்களை உபயோகித்து மேரி கியூரியின் ரேடியம் கண்டுபிடிப்பை உறுதிப்படுத்தினார்.

## மேற்கோள்கள்

## வெளியீடுகள்
**Spectres électriques. Atlas* ; Eugène Demarçay ; Paris : Gauthier-Villars, 1895. 
**Sur les acides tétrique et oxytétrique et leurs homologues* ; Eugène Demarçay ; Paris : Gauthier-Villars, 1880. 

பகுப்பு:1852 பிறப்புகள்
பகுப்பு:1904 இறப்புகள்
பகுப்பு:பிரான்சிய வேதியியலாளர்கள்
பகுப்பு:யூரோப்பியம்
சூன் 2015

**சூன் 2015** (*June 2015*, **ஜூன் 2015**), 2015 ஆம் ஆண்டின் ஆறாவது மாதமாகும்.

## சிறப்பு நாட்கள்
*சூன் 4 - திருஞான சம்பந்தர் குருபூசை
*சூன் 4 - திருநீலநக்க நாயனார் குருபூசை
*சூன் 4 - திருநீலகண்ட யாழ்ப்பாணர் குருபூசை
*சூன் 4 - முருக நாயனார் குருபூசை
*சூன் 5 - குமர குருபரர் குருபூசை

## நிகழ்வுகள்

## இறப்புகள்
*சூன் 2 - சி. ஜெயபாரதி, மலேசியத் தமிழ்றிஞர் (பி. 1941)

பகுப்பு:2015
2015
சசெக்சைட்டு

**சசெக்சைட்டு** (*Sussexite*) என்பது MnBO2(OH) என்ற மூலக்கூறு வாய்பாடுடன் கூடிய மாங்கனீசு போரேட்டு கனிமமாகும். இப்படிகங்கள் ஒற்றை சரிவச்சு முப்பட்டக வடிவமைப்பும் இழைத்தன்மையுடனும் காணப்படுகின்றன. முத்தைப்போல் பளபளப்பாக வெள்ளை, மஞ்சள் கலந்த வெள்ளை, இளஞ்சிவப்பு நிறங்களில் காணப்படுகிறது. தனிமங்களின் கடினத்தன்மையை அளக்க உதவும் மோவின் அளவுகோல் அடிப்படையில் இதனுடைய கடினத்தன்மை 3 ஆகவும் நீர் ஒப்படர்த்தி 3.2 ஆகவும் காணப்படுகிறது.

1868 ஆம் ஆண்டு அமெரிக்காவில் உள்ள நியூ செர்சியில் முதலில் இது கண்டுபிடிக்கப்பட்டது. பிராங்க்ளின் சுரங்க மாவட்டத்தில் உள்ள சசெக்சு மாவட்டத்தின் பெயர் இக்கனிமத்திற்கு சூட்டப்பட்டது. 

சசெக்சைட்டு பிரான்சு, இத்தாலி, நமீபியா, வட கொரியா, தென்னாப்பிரிக்கா, சுவிட்சர்லாந்து, மற்றும் மிச்சிகன், நியூ ஜெர்சி, யூட்டா, வர்ஜீனியா போன்ற அமெரிக்க மாநிலங்களிலும் காணப்படுகிறது.

## மேற்கோள்கள்

## வெளி இணைப்புகள்

*Abandoned Mines of New Jersey

பகுப்பு:மாங்கனீசு கனிமங்கள்
இந்திய கைத்தறி தொழில்நுட்பக் கழகங்கள்

**இந்திய கைத்தறி தொழில்நுட்பக் கழகங்கள்** (Indian Institutes of Handloom Technology [IIHT]),  கைத்தறி தொழில் மேம்பாட்டிற்கான தொழில்நுட்பக் கல்வி கழகங்களில் ஐந்து இந்திய நடுவண் அரசாலும், நான்கு மாநில அரசுகளாலும் நடத்தப்படுகிறது. இவைகள் தன்னாட்சி  பெற்ற பொதுத்துறை கல்வி நிலையங்களாகும். அனைத்து தொழில் நுட்பக்கழகங்களிலும் மூன்றாண்டு பட்டயப் படிப்புகள் உள்ளது. வாரணாசி மற்றும் சேலம் கைத்தறி தொழில் நுட்பக் கழங்களில் மட்டும் கைத்தறி மேம்பாட்டுக்கான ஒராண்டு முதுநிலை பட்டயப் படிப்புகள் உள்ளது.

## இந்திய நடுவண் அரசின் இந்திய கைத்தறி தொழில்நுட்பக் கழகங்கள்
* இந்திய கைத்தறி தொழில்நுட்பக் கழகம் IIHT, வாரணாசி, உத்திரப் பிரதேசம், 1956
* இந்திய கைத்தறி தொழில்நுட்பக் கழகம் IIHT, சேலம், தமிழ்நாடு,  1960
* இந்திய கைத்தறி தொழில்நுட்பக் கழகம் IIHT, குவகாத்தி, அசாம்,   1982
* இந்திய கைத்தறி தொழில்நுட்பக் கழகம் IIHT, ஜோத்பூர், ராஜஸ்தான்,  1993
* இந்திய கைத்தறி தொழில்நுட்பக் கழகம் IIHT,  பர்கார், ஒடிசா,  2008

## மாநில அரசுகளின் இந்திய கைத்தறி தொழில்நுட்பக் கழகங்கள்
* எஸ். பி. கே. எம். இந்திய கைத்தறி தொழில்நுட்பக் கழகம், வெங்கடகிரி, ஆந்திரம் 
* கர்நாடகா கைத்தறி தொழில்நுட்பக் கழகம் கடக், கர்நாடகம்
* கைத்தறி தொழில்நுட்பக் கழகம், சம்பா, சட்டீஸ்கர் மாநிலம் 
* கைத்தறி தொழில்நுட்பக் கழகம், கண்ணூர், கேரளம் 

## இதனையும் காண்க
* சர்தார் வல்லபாய் படேல் பன்னாட்டு நெசவு மற்றும் மேலாண்மை பள்ளி

## மேற்கோள்கள்


## வெளி இணைப்புகள்
*http://www.iihtjodhpur.in 
*http://cgiiht.in/aboutus.html 
*http://www.educationobserver.com/institute_news/index.php/tag/iiht-salem

பகுப்பு:இந்திய தொழில்நுட்பக் கழகங்கள்
பகுப்பு:நெசவு
பகுப்பு:கைத்தொழில்
சர்தார் வல்லபாய் படேல் பன்னாட்டு நெசவு மற்றும் மேலாண்மை பள்ளி

**சர்தார் வல்லபாய் படேல் பன்னாட்டு நெசவு மற்றும் மேலாண்மை பள்ளி** (Sardar Vallabhbhai Patel International School of Textiles and Management (SVPISTM )  இந்திய அரசின் நெசவு (ஜவுளி)  அமைச்சகத்தின் கீழ் செயல்படும் தன்னாட்சி பெற்ற தொழில் நுட்பப் பள்ளியாகும். இப்பள்ளி தமிழ்நாட்டின் கோயமுத்தூரில் 2002ஆம் ஆண்டில் துவக்கப்பட்டது. இப்பள்ளியானது அகில இந்திய தொழில்நுட்பக் கல்விக் குழுவால் அங்கீகரிக்கப்பட்டதாகும். இப்பள்ளி நெசவு, துணி, நூல், மற்றும் மேலாண்மை குறித்தான மூன்றாண்டு பட்டயப் படிப்புகள், முதுநிலை பட்டயப் படிப்புகள், முதுதத்துவமாணி படிப்புகள் மற்றும் முனைவர் பட்டப் படிப்புகள் கொண்டுள்ளது.

## இதனையும் காண்க
இந்திய கைத்தறி தொழில்நுட்பக் கழகங்கள்

## மேற்கோள்கள்

## வெளி இணைப்புகள்
* பள்ளியின் இணையதளம்

பகுப்பு:இந்திய தொழில்நுட்பக் கழகங்கள்
பகுப்பு:ஜவுளி அமைச்சகம்
சோற்றுக்கற்றாழை

**சோற்றுக்கற்றாழை** (*Aloe vera*) (இலங்கை வழக்கு: *பிள்ளைக் கற்றாழை*) என்பது சதைப்பற்றான ஒரு தாவர வகையாகும். முதல் நூற்றாண்டிற்கு முன்பிருந்தே இந்தத் தாவரம் மூலிகையாக ஆயுர்வேதத்தில் பயன்படுத்தப்பட்டுகிறது. உடல் எடை குறைப்பிற்கும் இத்தாவரம் பயன்படுத்தப்படுகிறது. இந்தச் செடியின் சாற்றை வைத்து முக அழகிற்காகவும் உடல் சூட்டைத்தணிக்கவும் மருத்துவ உலகம் பயன்படுத்தியுள்ளது.

## மேற்கோள்

பகுப்பு:மூலிகைகள்
பகுப்பு:தமிழ்நாட்டின் தாவரங்கள்
உக்கிரசிரவஸ்

**உக்கிரசிரவஸ்** அல்லது **சௌதி** அல்லது **சூதர்** (Ugrashravas) (Ugrasravas), (Sauti) (Suta Pauranika) (சமஸ்கிருதம்: उग्रश्रवस, சத்திரியத் தந்தைக்கும், அந்தணப் பெண்ணுக்கும் பிறந்த *[[சூதர்]]* குலத்தைச் சார்ந்தவர்.  ரோமஹர்சணர் என்ற சூத பௌராணிகர் இவரது தந்தையாவார்.

இவர் வேதம் கற்று பிராமணத்துவம் அடைந்தாலும் **சூதர்** என்ற பெயர் இருந்தது.  இதிகாச புராணங்களை மக்களுக்கு எடுத்துக் கூறும் பணியினைச் செய்பவர். இவர் தம் குல வழக்கப்படி, புராணங்கள், மகாபாரதம், இராமாயணம் போன்ற ஸ்மிருதிகளை மன்னர்கள் மற்றும் ரிஷிகளுக்கு விரிவாக விளக்குபவர். 

வேதவியாசர் இயற்றிய மகாபாரதம் இதிகாசத்தை, பாம்பு வேள்வியின் போது ஜனமேஜயனுக்கு, வைசம்பாயனர் எடுத்துக் கூறும்போது, அங்கிருந்த உக்கிரசிரவஸ் என்ற சௌதியும் அதைக் கேட்டு, பின் குருச்சேத்திரம் போன்ற பல புனித இடங்களைச் சுற்றி,  நைமிசாரண்யத்திற்கு வந்தார் சௌதி என்ற உக்கிரசிரவஸ். நைமிசாரண்யம் காட்டில் சௌனகர் மகரிஷி தலைமையில் கூடியிருந்த நூற்றுக்கணக்கான ரிஷிகளுக்கு மகாபாரத இதிகாசத்தை உக்கிரசிரவஸ் என்ற சௌதி  எடுத்துக் கூறினார்.

## இதனையும் காண்க
* ரோமஹர்சணர்
* சூதர்
* பௌராணிகர்

## மேற்கோள்கள்

## வெளி இணைப்புகள்
*Ugrasrava 

பகுப்பு:இந்து தொன்மவியல் மாந்தர்
பகுப்பு:மகாபாரதக் கதை மாந்தர்கள்
துசியோனைட்டு

thumb | வலது
**துசியோனைட்டு** (*Tusionite*) என்பது MnSn(BO3)2 என்ற மூலக்கூறு வாய்பாடு கொண்ட முக்கோண வடிவமைப்பிலான போரேட்டு கனிமமாகும். நிறமற்ற நிலையில் இருந்து இக்கனிமம் அரிதாக ஒளிபுகும் தன்மையுடையதாகவும், ஒளி கசியும் தன்மையும் உடைய மஞ்சள் கலந்த பழுப்பு நிறத்துடனும் இருக்கிறது. 18.86% மாங்கனீசு, 40.76% வெள்ளீயம், 7.42% போரான் மற்றும் 32.96% ஆக்சிசன் என்பது இக்கனிமத்தின் இயைபு ஆகும். வெப்பநீர்ம தாதுவின் இறுதிக்கட்ட நிலையில் உள்ள கனிமமாக காணப்படும் துசியோனைட்டு, கிரானைட் வகை தீப்பாறைகளில் காணப்படும் ஒழுங்கற்ற குழிகளில் அரிதாக  காணப்படுகிறது. 

துசியோனைட்டு அது கண்டுபிடிக்கப்பட்ட இடத்தின் பெயராலேயே அழைக்கப்படுகிறது. மத்திய ஆசியாவின் தஜிகிஸ்தானில் உள்ள மலைத்தொடரான பாமிர் மலைகளில் காணப்படுகின்ற துசியான் ஆற்றுப் பள்ளத்தாக்கில் முதன்முதலாக 1983 ஆம் ஆண்டில் இது கண்டறியப்பட்டுள்ளது. செக் குடியரசு நாட்டின் சில பகுதிகளிலும், அமெரிக்காவின் கலிபோர்னியா மாநிலத்தின் ரிவர்சைடு மாவட்டத்திலும் துசியோனைட்டு காணப்படுவதாகத் தெரிவிக்கப்பட்டுள்ளது. பன்னாட்டு கனிமவியல் சங்கம் துசியோனைட்டு கனிமத்தை  Tsnஎன்ற குறியீட்டால் கோல்மனைட்டு கனிமத்தை அடையாளப்படுத்துகிறது.

## மேலும் பார்க்க
* கனிமங்களின் பட்டியல்

## மேற்கோள்கள்

பகுப்பு:வெள்ளீயக் கனிமங்கள்
பகுப்பு:மாங்கனீசு கனிமங்கள்
பகுப்பு:போரேட்டு கனிமங்கள்
ரிக்வேதகால ஆரியர்கள் (நூல்)

இந்தியாவின் கி.மு. காலத்திய சமூக பதிவுகளை  வேதங்கள், அகழ்வாராய்ச்சி, கல்வெட்டுகள், ஆகியவற்றின் துணைகொண்டு அறிந்து கொள்ள வேண்டியுள்ளது. அந்த வரிசையில் ரிக்வேத காலத்தில் இருந்த நிலவியல், சமூகபொருளாதாரம், அரசியல், போன்றவற்றினைத் தெரிந்துகொள்ள மிகவும் பழமையான ரிக் வேதமே முதன்மைவகிக்கிறது. கி.மு காலத்திய சமூக அமைப்பு முறைகளை ரிக் வேதங்களில் இருந்து தெரிந்து கொள்ளும் விதமாய் ரிக்வேத காலத்திய முனிவர்களின் ஸ்லோகங்களை தேவையான இடங்களில் தந்து இந்த ஆராய்ச்சியை செய்துள்ளார் ராகுல்ஜீ. இந்த நூலில் 4 பாகமாக பிரித்தும், ஒவ்வொரு பாகத்திலும் உப தலைப்புக்களில் விரிவான தகவல்களை தந்துள்ளார்.

## முதல்பாகம் - நிலவியல்
1. சப்த சிந்து, 2 ஆரிய இனக் குழுக்கள், என இரண்டு முதன்மைத் தலைப்புக்களிலும், சப்த சிந்து   தலைப்பில் 1. ஆரியர்களின் வருகை, 2. அதன் பின்னரே ரிக்வேதம், 3. ரிக்வேதம் தலைசிறந்த சான்று, 4. சப்த சிந்து பூமி என்றும், ஆரிய இனக்குழுக்கள்  என்றதலைப்பில் 1. சிந்து நாகரீகம், 2. ஆரிய இனக்குழுக்கள்என்றும் பிரித்து எளிமையாக அறியும் வண்ணம் எழுதப்பட்டுள்ளது.

## இரண்டாம் பாகம் - சமூக, பொருளாதாரங்கள்
3.வர்ணமும், வர்க்கமும், 4. உணவும், பானமும் என முதன்மைத்தலைப்புக்களிலும், வர்ணமும், வர்க்கமும் தலைப்பில் 1. வர்ணம் (நிறம்), 2. வர்க்கம் என்றும், உணவும், பானமும் தலைப்பில் 1. உணவு 2. பானம் என முக்கிய உணவு, உணவு உற்பத்தி, பானம் உணவுக்கு இணையாக தயாரிக்கப்பட்ட பானவகைகள் பற்றி முனிவர்கள் கூறிய ஸ்லோகங்களை தக்க ஆதாரங்களுடன் தரப்பட்டுற்றது.

## இதையும் பார்க்கவும்
இருக்கு வேதம்

## சான்றாவணம்


பகுப்பு:இந்து சமய நூல்கள்
பல்கலைக்கழக மலையக சமூக தேசியமாநாடு

**பல்கலைக்கழக மலையக சமூக தேசியமாநாடு** என்பது 2015 இலங்கை பல்கலைக்கழக மலையக சமூகத்தினரால் ஏற்பாடு செய்யப்பட்ட ஒரு மாநாடு ஆகும். "மலையக சமூகத்தில் பின்தங்கியதொரு நிலையில் காணப்படும் கல்விச் சூழலை சீர்திருத்தும்" நோக்கத்துடன் இந்த மாநாடு ஏற்பாடு செய்யப்பட்டுள்ளதாக ஏற்பாட்டாளர்கள் கூறி உள்ளார்கள்.  இந்த மாநாட்டில் செயற்பட்டாளர்கள், மாணவர்கள், கல்வியாளர்கள், அரசியல்வாதிகள் கலந்து கொண்டனர்.

## மேற்கோள்கள்


பகுப்பு:மலையகத் தமிழர்
பகுப்பு:2015 தமிழ் மாநாடுகள்
பகுப்பு:மலையகத் தமிழர் கல்வி
உதங்கர்

thumb | வலது**உதங்கர்** (Utanka), குரு வேதாவின் குருகுலத்தில்  கல்வி முடித்த உதங்கர் குரு காணிக்கை செலுத்த விரும்பினார். அதற்கு குரு வேதா,  தனது மனைவி கேட்கும் காணிக்கையை செலுத்துவாய் என்றார். குருவின் மனைவி, பக்கத்து நாட்டு அரசன் பௌசியனின் பட்டத்தரசி அணிந்திருக்கும் ஒரு ஜோடி தங்கக் கம்மலை  நான்கு நாட்களுக்குள் பெற்று குரு பத்தினிக்கு காணிக்கையாக செலுத்துவாய் என்றார். தன்னுடன் குருகுலத்தில் ஒன்றாக படித்த மன்னன் பௌசியனின் அரண்மனையை அடைந்து, "உனது இராணியின் ஒரு ஜோடிக் கம்மல்களை, எனது குருவின் மனைவிக்குப் குருதட்சனையாக கொடுப்பதற்கு, அதைப் பிச்சையாகக் கேட்டு வந்தேன்" என்றான்.

மன்னன் பௌசியனும், எனது பட்டத்தரசியிடம் சென்று அவள் அணிந்திருக்கும் ஒரு ஜோடி காது கம்மலை கேட்டுப் பெற்றுச் செல் என்றார். அரசன் பௌசியனின் ராணியும் விருப்பத்துடன் உத்தங்கருக்கு, தனது கம்மல்களைக் கழற்றிக் கொடுத்து விட்டு, இந்த கம்மல்களைப் பாம்புகளின் அரசனான தட்சகன் விரும்புகிறான். அதனால் இந்தக் கம்மல்களைப் பத்திரமாக எடுத்துச் செல்ல வேண்டும்" என்றாள். 

உத்தங்கர், ராணியிடம் பெற்ற கம்மல்களை குளக்கரையில் வைத்து விட்டு, குளித்துவிட்டு திரும்புகையில், தட்சகன் அக்கம்மலைகளை  திருடி நாக லோகத்திற்கு எடுத்துச் சென்று விட்டான். உதங்கரும் தட்சகனை பின் தொடர்ந்து நாக லோகத்திற்கு சென்று தட்சகனிடமிருந்து போராடி கம்மல்களை மீட்டு தன் குரு பத்தினியிடம் காணிக்கையாகச் சமர்ப்பித்தான். 

தன்னை அலைக்கழித்த தட்சகனை பழி தீர்க்க பிற்காலத்தில், மன்னர் பரிட்சித்துவை கொன்ற தட்சகன் முதலான நாகர்களை கொல்வதற்கு பரிட்சித்துவின் மகனான மன்னர் ஜனமேஜயனை சர்ப்ப வேள்வியைச் செய்யத் தூண்டினார் உதங்கர்.

## மேற்கோள்கள்

பகுப்பு:இந்து தொன்மவியல் மாந்தர்
பகுப்பு:மகாபாரதக் கதை மாந்தர்கள்
பெளி மீன்

**பொன் மீன்** அல்லது **பெளி மீன்** (Mahseer) இது ஒரு நன்னீர் மீன் வகையாகும். *மயில் கெண்டை மீன்*  ﻿ என்றும் கூறுவர். இந்த வகையான மீன்கள் மலேசியா, இந்தோனேசியா, தெற்கு ஆசியா இந்தியா போன்ற பகுதிகளில் ஆறுகளில் காணப்படுகிறது. உலகில் சுமார் 5785 நன்னீர் மீன் வகைகள் இருப்பதாக பன்னாட்டு இயற்கைப் பாதுகாப்புச் சங்கம் (IUCN) தெரிவிக்கிறது. இந்தியாவில் ஓடும் காவிரி ஆற்றில் காணப்படும் இந்த வகை மீனை டெக்கான் மஹசிர் மீன் என்று கூறுகின்றனர். இதற்கு ஆற்று மீன்களின் அரசன் என்ற பெயரும் உண்டு.

## மேற்கோள்

பகுப்பு:மீன்கள்
அப்துல் முத்தலிப்

**சைபா இப்னு ஹாசிம்** (; கி. பி. 497 &ndash; 578), பொதுவாக ”அப்துல் முத்தலிப்” () என அறியப்படுகிறார். இவரது சிற்றப்பா முத்தலிப்பால் வளர்க்கபட்டதால் இப்பெயரால் அழைக்கப்பட்டார். இவர் இசுலாமிய இறைத்ததூதர் முகம்மது நபியின் தாத்தா ஆவார். இவர் மக்கா நகரின் மதிக்கத்த தலைவர்களில் ஒருவராகத் திகழ்ந்தார். யானைப் போர் மற்றும் சம் சம் கிணற்றைக் கண்டறிந்தமை போன்ற நிகழ்வுகளால் இவர் அன்றைய காலத்தில் பரவலாக அறியப்பட்டவர்களில் ஒருவராகத் திகழ்ந்தார்.

## உசாத்துணைகள்

## வெளியிணைப்புகள்
*http://al-islam.org/beacons/3.htm
*http://www.al-islam.org/peshawar/9.4.html

பகுப்பு:497 பிறப்புகள்
பகுப்பு:578 இறப்புகள்
பகுப்பு:முகம்மதுவின் குடும்பம்
உரிச்சொற் பனுவல்

**உரிச்சொல்** அல்லது **உரிச்சொற் பனுவல்** எனப்படுபவை தொல்காப்பியர் அடியொற்றி சொற்களுக்கு விளக்கம் தரும் நூல்கள் அல்லது படைப்புகளைக் குறிக்கும்.   இந்த வகைப் படைப்புகள் நிகண்டுகளுக்கும், தற்கால அகராதிகளுக்கும் முன்னோடியாகக் கருதப்படுகின்றன.

## தொல்காப்பியர் முறைமை
தொல்காப்பியம். தொல்காப்பியர் அருஞ்சொற்களுக்கு மட்டும் பொருள்கூறிச் செல்கிறார். ஒரு சில எடுத்துக்காட்டுகள்:

* உரியியலில் அருஞ்சொற்களாகத் தோன்றியவற்றுக்குப் பொருள் தருகிறார். "வெளிப்படு சொல்லே கிளத்தல் வேண்டா, வெளிப்பட வாரா உரிச்சொல் மேன" ("பொருள் வெளிப்படையாகத் தெரிகின்ற சொற்களை விட்டுவிட்டு, பொருள் தெளிவற்ற அரிய சொற்களுக்கு மட்டும் பொருள் கூறுவோம்") என்று குறிப்பிடுகிறார்.

* மரபியலில் இளமைப் பெயர், ஆண்பாற் பெயர், பெண்பாற்பெயர் முதலியவற்றை நிகண்டுகள் போல் தொகுத்துக் கூறி, அவை தமிழ் மரபுப்படி வழங்கும் வழக்கையும் குறிப்பிடுகிறார்.

## மேற்கோள்கள்

பகுப்பு:தமிழ் அகராதியியல்
கரிசல் வட்டார வழக்கு அகராதி

**கரிசல் வட்டார வழக்கு அகராதி** என்பது கரிசல் வட்டாரத்தில் சிறப்பாக வழங்கும் தமிழ்ச் சொற்களுக்கான அகராதி ஆகும்.  இதனைக் கரிசல் இலக்கியத்தின் முன்னோடியாகக் கருதப்படும் கி. ராஜநாராயணன் தொகுத்துள்ளார். தமிழில் வட்டார அகராதிகளுக்கு இது ஒரு முன்னோடி முயற்சியாகக் கருதப்படுகிறது.

இந்த நூல் 1982 ஆம் ஆண்டு அன்னம் வெளியீடாக வெளிவந்தது.

## மேற்கோள்கள்


பகுப்பு:தமிழ் அகராதிகள்
பகுப்பு:இந்தியத் தமிழ் நூல்கள்
பகுப்பு:1982 தமிழ் நூல்கள்
கும்பகோணம் பேட்டைத்தெரு விநாயகர் கோயில்

கும்பகோணத்தில் உள்ள விநாயகர் கோயில்களில் இதுவும் ஒன்றாகும். 

## இருப்பிடம்
கும்பகோணத்தில் உள்ள விநாயகர் கோயில்களில் இதுவும் ஒன்று. இக்கோயில் கும்பகோணம் பேட்டைத்தெருவில், தாராசுரம் மார்க்கெட் பேருந்து நிறுத்தத்திற்கு முன்பாக உள்ளது.

## மூலவர்
இக்கோயிலிலுள்ள விநாயகர் ஆயத்துறை விநாயகர் என்றழைக்கப்படுகிறார்.

## மேற்கோள்கள்

பகுப்பு:கும்பகோணத்திலுள்ள பிள்ளையார் கோயில்கள்
உள்ளான்

**உள்ளான்** (*Sandpiper*) இது ஒரு நீர் வாழ் பறவை இனமாகும். இந்த வகை பறவை இனங்கள் பெரும்பாலும் சிறிய முதுகெலும்பிலி, மண் புழுக்கள் போன்றவைகளை உணவாக உட்கொள்கின்றன. இவை பொதுவாக கடற்கரையின் ஓரங்களில் உணவுகளைத்தேடி அலைகின்றன.

## மேற்கோள்

பகுப்பு:கடற்பறவைகள்
பகுப்பு:உள்ளான்கள்
ஜாங் கியுன்-சுக்

**ஜாங் கியுன்-சுக்** () (பிறப்பு: ஆகஸ்ட் 4, 1987) ஒரு தென் கொரியா நாட்டு நடிகர்  மற்றும் பாடகர் ஆவார். இவர் யூ ஆர் பியூட்டிபுல், லவ் ரெயின், பிரிட்டி மேன் போன்ற பல தொலைக்காட்சி தொடர்களில் நடித்துள்ளார். இவர் பல திரைப்படங்களிலும் நடித்துள்ளார் என்பது குறிப்பிடத்தக்கது.

## வெளி இணைப்புகள்
* 
*  
* 
*  
* 

பகுப்பு:1987 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
பகுப்பு:தென் கொரிய விளம்பர நடிகர்கள்
பகுப்பு:தென் கொரிய பாடகர்கள்
தமிழ்ச்சங்க அகராதி

**தமிழ்ச்சங்க அகராதி**,  தமிழ் - தமிழ் அகரமுதலிகளுள் மிகவும் பெரியது. இது மூன்று பெருந்தொகுதிகளாக வெளிவந்தது. இந்த அகராதியை உருவாக்கியவர் யாழ்ப்பாணம் நீதிபதி கு. நா. கதிரவேற்பிள்ளை. இதனை வெளியிடும் முன்னர் இவர் காலமானார்.

மதுரைத் தமிழ்ச்சங்கத் தலைவரான பாண்டித்துரைத் தேவர் அகராதியின் கையெழுத்துப் பிரதிகளை கதிரைவேற்பிள்ளையின் மகன் பாலசிங்கத்திடமிருந்து பெற்று,  மதுரைத் தமிழ்ச்சங்க வித்துவான்கள் மற்றும் சே. ரா . சுப்பிரமணியக் கவிராயர் ஆகியவர்களின் கூட்டு முயற்சியால் தமிழ்ச்சங்க அகராதியை மூன்று பகுதிகளாக 1910, 1912, 1923 ஆம் ஆண்டுகளில் வெளியிட்டனர்.

## மேற்கோள்கள்


## வெளி இணைப்புகள்
* கால அடைவில் நிகண்டு நூல்கள்

பகுப்பு:தமிழ் அகராதிகள்
பகுப்பு:தமிழ் தமிழ் அகராதிகள்
பகுப்பு:20 ஆம் நூற்றாண்டுத் தமிழ் நூல்கள்
திருமேற்றளிகை கைலாசநாதர் கோயில்

**திருமேற்றளிகை கைலாசநாதர் கோயில்** தஞ்சாவூர் மாவட்டம் பட்டீஸ்வரம் அருகே அமைந்துள்ளது. வைப்புத்தலமான இத்தலம் சுந்தரர் பாடியதாகும். 

## அமைவிடம்
பட்டீஸ்வரம் அருகே இக்கோயில் உள்ளது. இத்தலம் ஆறை மேற்றளி என்றும் திருமேற்றளி என்றும் திருமேற்றளிகை என்றும் அழைக்கப்படுகிறது.  

## இறைவன்,இறைவி
கருவறையில் தாரா லிங்கமாக மூலவர் உள்ளார். இறைவன் கைலாசநாதர், இறைவி சபளநாயகி.  

## கருவறை
கருவறை மண்டபத்தில் மூலவருக்கு முன்பாக சூரியன், சண்டிகேஸ்வரர், விநாயகர், பைரவர், சபளிநாயகி ஆகியோரது சிலைகள் உள்ளனர். சற்று உயர்ந்த தளத்தில் கருவறை, விமானம், முன்மண்டபத்துடன் சிறிய கோயிலாக உள்ளது. கோயிலுக்கு முன்பாக சிறிய மண்டபத்தில் நந்தியும் பலிபீடமும் காணப்படுகின்றன. கோயிலின் கோஷ்டத்தில் சிற்பங்கள் காணப்படுகின்றன. கோயிலுக்கு முன்பாக இடிபாடான நிலையில் கட்டட அமைப்பு காணப்படுகிறது. ஒரு காலகட்டத்தில் கோபுரமாக இது இருந்திருக்க வாய்ப்புள்ளது.

## மேற்கோள்கள்

## மேலும் பார்க்க
* ஆறைமேற்றளி - (திருமேற்றளி) 
* தேவார வைப்புத்தலங்கள்

## படத்தொகுப்பு

File: Tirumetriligai4.jpg
File: Tirumetriligai5.jpg
File: Tirumetriligai6.jpg
File: Tirumetriligai7.jpg
File: Tirumetriligai8.jpg
File: Tirumetriligai12.jpg


பகுப்பு:தஞ்சாவூர் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
கும்பகோணம் பேட்டைத்தெரு சக்கராயி அம்மன் கோயில்

கும்பகோணத்தில் உள்ள அம்மன் கோயில்களில் இதுவும் ஒன்றாகும்.  

## இருப்பிடம்
கும்பகோணம் நகரில் கும்பகோணம்-தஞ்சாவூர் சாலையில்  பேட்டைக்கடைத்தெருவில் இக்கோயில் அமைந்துள்ளது.

## மூலவர்
கருவறையில் சக்கராயி அம்மன் உள்ளார். கருவறையின் வெளியே வலப்புறம் விநாயகரும், இடப்புறம் முருகன் உள்ளனர். அருகே பதினெட்டாம்படியான், மதுரை வீரன் உள்ளனர். 

## கும்பாபிஷேகம்
இக்கோயில் 13.7.1987இல் கும்பாபிஷேகம் ஆனதாகக் கல்வெட்டுக்குறிப்பு உள்ளது.

## தாராசுரம் சக்கராயி அம்மன் கோயில்
தாராசுரம் வட்டம் எலுமிச்சங்காபாளையத்தில் கீழப்பாக்கம் பகுதியில் ஒரு சக்கராயி அம்மன் கோயில் அமைந்துள்ளது.

## மேற்கோள்கள்

பகுப்பு:கும்பகோணத்திலுள்ள அம்மன் கோயில்கள்
பகுப்பு:சாக்தம்
டெர்பியம் மூவாக்சைடு

**டெர்பியம் மூவாக்சைடு** (*Terbium(III) oxide*), அல்லது **டெர்பியம் செசுகியுவாக்சைடு** (*terbium sesquioxide*) என்பது அரியவகை தனிமவகையான டெர்பியத்தின் கனிமம் செசுகிவாக்சைடு ஆகும். இதன் மூலக்கூறு வாய்பாடு Tb2O3 ஆகும். 
கால்சியம் உடன் கலப்பிடப்பட்டால் இது ஒரு பி-வகை குறைக்கடத்தி ஆகும். டெர்பியம்(III,IV) ஆக்சைடை (Tb4O7) ஐதரசன் வாயுவில் 1300 °செ வெப்பநிலையில் 24 மணிநேரம் வைத்திருந்தால் டெர்பியம் மூவாக்சைடைப் பெற முடியும்.

இது ஒரு அடிப்படை ஆக்சைடு ஆகும். நீர்த்த அமிலங்களில் இதை எளிதாக கரைத்து விடமுடியும். இறுதியாக நிறமற்ற டெர்பியம் உருவாகிறது.

:Tb2O3 + 6H+ → 2 Tb3+ + 3 H2O

இதனுடைய படிகவடிவ அமைப்பு கனசதுர வடிவம் ஆகும். மேலும் இதனுடைய நெய்யரி மாறிலி மதிப்பு 1057 பி.மீ. ஆகும்.

## மேற்கோள்கள்

பகுப்பு:ஆக்சைடுகள்
பகுப்பு:டெர்பியம் சேர்மங்கள்
பகுப்பு:செசுகியுவாக்சைடுகள்
ஆதி சைவர்

ஆதிசைவர்கள் வேதங்களோடு ஆகமங்களையும் கற்ற பிராமணர்கள் ஆவர். வேதத்தைப் பொதுவாகவும், சிவாகமத்தைச் சிறப்பாகவும் ஓது தலையே தொழிலாகக் கொண்டு, சிவபெருமானைச் சிவாகம மந்திரங்களால், சிவாகம விதிப்படி வழிபடுவோர் `ஆதி சைவர்` எனவும் பெயர் பெறுவர். மகாசைவரும், ஆதிசைவரும் உபநயனமும் பெற்று வேதாகமங்களை ஓதுதலையே தொழிலாக உடைமையால், `அந்தணர்` எனவும் படுவர். ஆகவே, மகா சைவர் `மகாசைவ அந்தணர்` என்றும், ஆதி சைவர் `ஆதிசைவ அந்தணர்` என்றும் சொல்லப்படுவர். இவருள் மகாசைவ அந்தணர் சிவாகமவழி நில்லா மையால், அவருக்கு ஆசாரியாபிடேகமும், அதன்வழி வரும் ஆசிரியத் தன்மையும் இல்லை. அதனால், அவர் சைவரல்லாத பிறர்க்கே ஆசிரியராதற்கு உரியர். ஆதி சைவ அந்தணர் சிவா கமத்தையே சிறப்பாக ஓதி அவற்றின்வழி நிற்றலால், அவருக்கே அபிடேகமும், அதன்வழி ஆசிரியத் தன்மையும் பெறும் உரிமை உண்டு.  சைவ ரைவராவார் ஆதி சைவர், மகா சைவர், அநுசைவர், 
அவாந்தரசைவர், பிரசவசைவர் என்போரென்றும்; அநாதி சைவனாகிய சிவனை யருச்சிக்கும் சிவவேதியர் ஆதி சைவரென்றும்; சிவ தீக்கை பெற்ற 
வைதிகப் பிராமணர் மகா சைவரென்றும், இங்ஙனமே சிவ தீக்கை பெற்ற ஏனையர் ஏனைய சைவப் பெயர்கட்கு உரிய ராவாரென்றும் கூறுபர். ஆதி 
சைவப் பெயரொன்றுமே இப்பொழுது வழக்கிலுள்ளது. இவர்களை சிவாச்சாரியார்கள் ஆதி சைவர் எனப்படும் சிவமறையோர். 'சிவா சாரியார்' என்று சொல்லப்படும் இவர்கள், சிவபெருமானைச் சிவாகமங்களின்வழித் தம் இல்லங்களில் ஆன்மார்த்தமாகவும், சிவாலயங்களில் பரார்த்தமாகவும் பூசை செய்பவர்கள்., குருக்கள், சிவபிராமணர் 10ஆம் நூற்றாண்டு உடையார்குடி கல்வெட்டு, , சிவவேதியர், சிவமறையோர், சித்திரமேழி பட்டர், சிவதுவிஜர் என்றும் பிற பெயர்களால் கல்வெட்டுகள், இலக்கியங்கள் குறிப்பிடுகின்றன .. இவர்கள் சிவனின் ஐந்து முகங்களில் இருந்து நேரடியாகத் தோன்றியவர்கள் என்று சிவாகமங்கள் புகழ்கின்றன. இவர்களில் ஐந்து கோத்திரங்கள் உண்டு.

## குறிப்புகள்

## வெளி இணைப்புகள்
* ஆதி சைவர்கள்
 பகுப்பு:சைவ சமயம்
பகுப்பு:வேளாளர்
உலர் சலவை

**உலர் சலவை** (Dry cleaning) என்பது தண்ணீரைப் பயன்படுத்தாமல் துணிகளை வேதிப்பொருட்களைக்கொண்டு சுத்தம் செய்யும் முறையாகும். பல கண்டுபிடிப்புகளைப்போல உலர் சலவையும் தற்செயலாகவே கண்டு பிடிக்கப்பட்டது. மண்ணெண்ணெயில் விழுந்த துணிகளில் உள்ள அழுக்குகளும், கறைகளும் காணாமல் போயின. இதைக்கண்டே உலர்சலவை எண்ணம் தோன்றியது. துணிகளில் அழுக்குப்படிவதற்குக் காரணம் எண்ணைப்பசைதான். உலர் சலவை செய்யும்போது துணிகளில் உள்ள எண்ணைப்பசை கரைக்கப்பட்டு அகற்றப்படுவதோடு அத்துடன் ஒட்டியுள்ள அழுக்கும் நீங்குகிறது. உலர்சலவை செய்ய பல நீர்மங்களைப் பயன்படுத்துகின்றனர். இவற்றில் **பெர்குளோரோ எதிலீன்** பரவலாகப் பயன்படுத்தப்படுகிறது. நவீன உலர் சலவை முறையை முதன் முதலில் பயன்படுத்தியவர் ஐக்கிய அமெரிக்காவைச்சேர்ந்த ஆப்பிரிக்க அமெரிக்கரான தாமஸ் எல் ஜென்னிங்ஸ் என்பவராவார். இவர் மார்ச் 3,1821 முதல் இம்முறையைக் கொண்டு துணிகளை உலர் சலவை செய்தார்.

## உலர்சலவை முறை
முதல் கட்டமாக உலர் சலவை இயந்திரத்தில் மினால் டர்பன்டைன் போன்ற பெட்ரோலியப் பொருளையும் துணியையும் போடுகின்றனர். 15-20 நிமிடங்கள் கழித்து துணிகள் சுத்தமாகி இருக்கும் மேலும் அழுக்குகள் இருந்தால் அவற்றை இரண்டாம் கட்டமாக அடையாளம் கண்டு, அது என்ன கறை என்பதை ஆராய்ந்து அதற்கேற்றபடி  வெள்ளை பெட்ரோல், தின்னர் போன்ற பொருட்களை பயன்படுத்தி கறைகளை நீக்குகின்றனர்.

## மேற்கோள்கள்

பகுப்பு:தொழில்கள்
பகுப்பு:தூய்மையாக்கல்
தமிழ் முற்போக்குக் கூட்டணி

**தமிழ் முற்போக்கு கூட்டணி** (*Tamil Progress Alliance, TPA*) என்பது இலங்கையின் ஓர் அரசியல் கூட்டணி ஆகும். இலங்கையின் மத்திய, மேல், ஊவா, சபரகமுவா, வடமேல் மாகாணங்களில் வாழும் தமிழ் பேசும் மக்களை அரசியல் ரீதியாக பிரதிநிதித்துவம் செய்யும் அமைப்பாக செயற்படுகிறது. இக்கூட்டணி 2015 சூன் 3 ஆம் நாள் கொழும்பு நகரில் ஆரம்பிக்கப்பட்டது. இக்கூட்டணியின் தலைவர் சனநாயக மக்கள் முன்னணியின் தலைவர் மனோ கணேசன் ஆவார். அமைச்சர் பழனி திகாம்பரம், இராசாங்க அமைச்சர் வே. இராதாகிருஷ்ணன் ஆகியோர் பிரதித் தலைவர்கள் ஆவர்.

## கூட்டணி உறுப்புக் கட்சிகள்
*ஜனநாயக மக்கள் முன்னணி
*தொழிலாளர் தேசிய காங்கிரஸ்
*மலையக மக்கள் முன்னணி

## அரசியல் கோரிக்கைகள்
*பிரிபடாத இலங்கை என்ற ஒரே நாட்டு வரையறைக்குள் வட, கிழக்கு மாகாணங்களுக்கு வெளியே வாழும் தமிழ் மக்களின் அரசியல் கோரிக்கைகளை முன் வைத்தல்.

## மேற்கோள்கள்

பகுப்பு:இலங்கைத் தமிழ் அரசியல் கட்சிகள்
பகுப்பு:மலையகத் தமிழர் அரசியல் கட்சிகள்
மெர்லயன்

**மெர்லயன்** என்பது சிங்கத் தலையும் மீனின் உடலையும் கொண்ட ஒரு விலங்குச் சின்னம். மேனாட்டு மரபுச்சின்னவியலில் இவ்விலங்குச் சின்னம் காணப்படுவது உண்டு. சிங்கப்பூரின் நாட்டார் இலக்கியங்களிலோ, தொன்மங்களிலோ இவ்விலங்கு பற்றிய குறிப்புகள் கிடையா. எனினும் சிங்கப்பூரை விளம்பரம் செய்வதற்கான ஒரு அடையாளச் சின்னமாக இன்று இது பயன்பட்டு வருகிறது. முதன் முதலில் சிங்கப்பூர் சுற்றுலாச் சபையின் அடையாளமாகவே இது பயன்பட்டது.
## பெயர்
மெர்லயன் என்பது கடற்சிங்கம் என்னும் பொருள் தரும் ஆங்கிலச் சொல். மெர் (=கடல்), லயன் (= சிங்கம்) என்னும் இரு சொற்களின் சேர்க்கையால் உருவானது. சிங்கப்பூரில் பெயர்ப்பலகைகளில் எல்லா மொழிகளிலும் இச்சொல் பயன்படுவதால் சிங்கப்பூரின் அடையாளமான கடற்சிங்கத்தைக் குறிக்க மெர்லயன் என்ற சொல்லே இக்கட்டுரையில் பயன்படுத்தப்படுகிறது.  
## சிங்கப்பூர் மெர்லயன்

இதன் உடற்பகுதியாகிய மீன், இக்குடியிருப்பு ஒரு மீனவக் குடியிருப்பாகத் தொடங்கியதைக் குறிக்கப் பயன்படுகிறது. அக்காலத்தில் இக்குடியிருப்புக்கு *தெமாசேக்* என்னும் யாவா மொழிப் பெயர் வழங்கியது. சிங்கத்தலை அதன் முதற் பெயரான *சிங்கபுரம்* என்பதைக் குறிக்கிறது.

சிங்கப்பூர் சுற்றுலாச் சபையின் பயன்பாட்டுக்காக, நினைவுக் குழுவின் உறுப்பினரும், வான் கிளீஃப் கடல்வாழிகள் காட்சியகத்தின் பொறுப்பாளருமான அலெக் பிரேசர்-புரூணர் என்பார் இச்சின்னத்தை வடிவமைத்தார். இது 26 மார்ச் 1964 இலிருந்து 1997 வரை பயன்பாட்டில் இருந்தது. 1997ல் சிங்கப்பூர் சுற்றுலாச் சபை அதன் சின்னத்தை மாற்றிவிட்ட போதும், சுற்றுலாச் சபையின் சட்டம் அச்சின்னத்தைப் பாதுகாத்து வருகிறது. இதனால், அச் சின்னத்தைப் பயன்படுத்துவதற்குச் சுற்றுலாச் சபையின் அனுமதி பெறப்படவேண்டும். சுற்றுலாச் சபையின் அனுமதி பெற்ற நினைவுப் பொருட்களில் மெர்லயன் இடம்பெறுவதைக் காணலாம்.

## குறிப்புகள்

## இவற்றையும் பார்க்கவும்

* மெர்லயன் பூங்கா

பகுப்பு:தொன்மவியல் சிங்கங்கள்
திருவலஞ்சுழி வெள்ளைவிநாயகர் கோயில்

**திருவலஞ்சுழி வெள்ளைவிநாயகர் கோயில்** அல்லது **சுவேத விநாயகர்** என்பது கும்பகோணம்-தஞ்சாவூர் இரயில் பாதையில், சுவாமிமலை நிலையத்திலிருந்து வடக்கே 1-கி. மீ. தூரத்தில் உள்ள திருவலஞ்சுழியில், கும்பகோணம்-தஞ்சை நெடுஞ்சாலையில் உள்ள திருவலஞ்சுழி வலஞ்சுழிநாதர் கோயில் வளாகத்தில் உள்ளது.

## சுவேத விநாயகர்
கணபதிப்பெருமானை வெள்ளை விநாயகராக ஆவாகித்து வழிபடுவது ஒரு மரபாகும். இதனைச் சுவேத விநாயகர் எனக் குறிப்பர். ‘சுவேத விநாயகர் கல்பம்‘ என்றொரு நூலும் உண்டு. இக்கோயில் வளாகத்தில் உள்ள சுவேத விநாயகர் ஆலயம் சோழர் காலத்திலேயே எடுக்கப்பெற்றுள்ளது. 
 
thumb|left|210px|பலகணி

## அமைப்பு
வலஞ்சுழிநாதர் கோயிலின் முதன்மை வாயிலைக் கடந்தால் கோயிலின் வலப்புறம் பைரவர் சன்னதியும், இடப்புறம் ஜடாதீர்த்தமும் ஜடா தீர்த்த விநாயகர் சன்னதியும் உள்ளன. தொடர்ந்து பலிபீடம், மூஞ்சுறு, கொடி மரம் உள்ளன. அதற்கடுத்து வெள்ளை விநாயகர் கோயிலின் தூண் மண்டபமும் கருவறையும் அழகான வேலைப்பாடுகளுடன் உள்ளன. புகழ்பெற்ற திருவலஞ்சுழி பலகணி (கருங்கல்லால் ஆன ஜன்னல்) இச்சன்னதியில் உள்ளது.  கல்லால் ஆன விளக்குகளைப் போன்ற அமைப்பு இச்சன்னதியின் தனித்துவங்களில் ஒன்றாகும். தூண்களில் நுணுக்கமான சிற்ப அமைப்புகள் காணப்படுகின்றன. கொடுங்கை பார்ப்பதற்கு அழ்காக உள்ளது.  விநாயகர் சன்னதியின் வலப்புறம் நால்வர் சன்னதி உள்ளது.

## மற்றொரு வெள்ளைவிநாயகர்
தஞ்சாவூர் மாவட்டத்தில் காணப்படும் மற்றொரு வெள்ளை பிள்ளையார் கோயில் தஞ்சாவூர் நகரில் உள்ளது.

## மேற்கோள்கள்

## மேலும் பார்க்க
* வேடிக்கை பெயரில் விநாயகர்கள், மாலைமலர் 

## படத்தொகுப்பு

File:Vellainayaka2.jpg
File:Vellainayaka4.jpg
File:Vellainayaka5.jpg
File:Vellainayaka6.jpg
File:Vellainayaka7.jpg
File:Vellainayaka9.jpg
File:Vellainayaka11.jpg


பகுப்பு:தஞ்சாவூர் மாவட்டத்திலுள்ள பிள்ளையார் கோயில்கள்
நெப்பெந்திசு காசியானா

**நெப்பெந்திசு காசியானா** (*Nepenthes khasiana*) என்பது ஒருவகை ஊனுண்ணித் தாவரம் ஆகும். இது கொடி இனத்தைச் சேர்ந்த்தாகும். இது இந்தியாவின் மேகாலயா மாநிலத்தில் உள்ள காசி மலைப் பகுதிகளில் காணப்படும் அகணிய உயிரித் தாவரமாகும். 

இந்தச் செடியில் ஜாடி போன்ற அமைப்பு உள்ளது இதற்கு பிட்சர் எனப் பெயராகும். இந்த ஜாடிகள்  மூலமாக பூச்சிகளைப் இது பிடிக்கிறது. இதன் இலை இறகுபோல் வளர்ந்து அதன் நடுவில் நரம்பு, பற்றுக்கம்பிபோல் நீண்டு, பின் சுருண்டு, இலையின் நுணி ஜாடியாக மாறுகிறது. இதை இலை தாங்கியவாறு உள்ளது. இந்த ஜாடி பூச்சிகளைக் கவரும் விதத்தில் அழகிய  நிறத்துடனும், உள்ளே தேனுடனும் இருக்கும். இதனால் பூச்சிகள் கவரப்பட்டு  உள்ளே விழுந்து இறந்து போகின்றன.  இந்த ஜாடியின் அடியில் உள்ள செரிக்கும் திரவங்கள் பூச்சியில் உள்ள நீர்மச்சத்துக்களை உறிஞ்சிக்கொள்கின்றன. இந்த அரியதாவரம் தமிழகத்தின், சேலம் மாவட்டம், ஏற்காடு தவரவியல் பூங்காவில் உள்ளது.Image:Syx_lower_khasiana.jpg|Intermediate pitcher of cultivated mature plantImage:Syx_upper_khasiana.jpg|Upper pitcher of cultivated mature plant

## மேற்கோள்கள்

பகுப்பு:ஊனுண்ணித் தாவரங்கள்
பகுப்பு:தாவரவியல் பெயருடையக் கட்டுரைகள்
லிட்டில் இந்தியா, சிங்கப்பூர்

**லிட்டில் இந்தியா** சிங்கப்பூர், (ஆங்கிலம்: *Little India Singapore*), என்பது சிங்கப்பூரில், சிங்கப்பூர் ஆற்றின் (*Singapore River*) கிழக்குப் பகுதியில் அமைந்துள்ள ஒரு நகர்ப்புறப் பகுதியாகும். இந்த நகர்ப்பகுதி, சிங்கப்பூர், சைனாடவுனுக்கு (*Chinatown*) எதிரே ஆற்றுக்கு அடுத்த பக்கத்திலும், கம்போங் கிலாமுக்கு (*Kampong Glam*) வடக்கிலும் அமைந்துள்ளது. 

உள்ளூர் தமிழ் மக்கள் இதனைத் **தேக்கா** (*Tekka*) என்று அழைப்பதுண்டு. தேக்கா என்பது சிங்கப்பூரின் லிட்டில் இந்தியா பகுதியில் உள்ள பேரங்காடி ஆகும். இங்கு பல்வகை உணவகங்களும், வணிகக் கடைகளும் உள்ளன. புக்கிட் தீமா சாலையும், செராங்கூன் சாலையும் இணையும் இடத்தில் அமைந்துள்ளது. 

## வரலாறு

லிட்டில் இந்தியா, கம்போங் சூலியா (*Chulia Kampong*) பகுதியில் இருந்து வேறானது. இனங்களைப் பிரித்து வைக்கும் பிரித்தானியக் கொள்கைப்படி, தமிழ் குடியேற்றவாசிகளுக்காக உருவாக்கப்பட்ட காலனியச் சிங்கப்பூரின் ஒரு பிரிவே கம்போங் சூலியா. 

இது சிங்கப்பூரின் ராபிள்சு திட்டத்தின் கீழ் (*Raffles Plan of Singapore*) உருவாக்கப்பட்டது. கம்போங் சூலியா நெருக்கடி மிக்கதாகி நிலத்துக்கான போட்டி அதிகரித்தபோது, தமிழர் பலர், இன்று லிட்டில் இந்தியா என்று அழைக்கப்படும் பகுதியில் குடியேறினர். இன்று கம்போங் சூலியா ஒரு தனிப் பகுதியாக இல்லை. 

### தமிழ் இனக் குடியிருப்புப் பகுதி

லிட்டில் இந்தியா, முன்னர் தமிழ் குற்றவாளிகளுக்கான குடியிருப்பைச் சுற்றி உருவானது. செராங்கூன் ஆற்றை அண்டி இருந்தமையால் அக்காலத்தில் கால்நடை வளர்ப்புக்கு ஏற்ற இடமாக இது இருந்ததுடன், இப்பகுதியில் கால்நடை வணிகமும் முக்கிய செயற்பாடாக விளங்கியது. 

தொடர்ந்து பல்வேறு பொருளாதார நடவடிக்கைகளும் வளர்ச்சியுற்றன. 20-ஆம் நூற்றாண்டு தொடங்கும்போது, இந்தப் பகுதி ஒரு தமிழ் இனக் குடியிருப்புப் பகுதியாகத் தெரியத் தொடங்கிவிட்டது.

## இதையும் பார்க்கவும்
2013 லிட்டில் இந்தியா கலவரம்

## மேலும் காண்க
* லிட்டில் இந்தியா, பிரிக்பீல்ட்ஸ்
* லிட்டில் இந்தியா, பினாங்கு
* லிட்டில் இந்தியா, மலாக்கா
* லிட்டில் இந்தியா, ஈப்போ
* லிட்டில் இந்தியா, கூலிம்

## மேற்கோள்கள்

பகுப்பு:சிங்கப்பூரில் இடங்கள்
லோக்சத்தா

***லோக்சத்தா*** (தேவநாகரி: लोकसत्ता *Lōksattā*) என்னும் நாளேடு மராத்தி மொழியில் வெளியாகிறது. இது மகாராஷ்டிராவில் வெளியாகும் முக்கிய நாளேடுகளில் குறிப்பிடத்தக்கது. மும்பை, புனே, நாக்பூர், அகமத்நகர், அவுராங்காபாத், தில்லி ஆகிய நகரங்களில் பதிப்பிக்கப்படுகிறது.

## துணை இதழ்கள்
*தீபாவளி அங்க் - தீபாவளி சிறப்பு இதழ்
*விருத்தந்த்
*அர்த் விருத்தந்த்
*கேரியர் விருத்தந்த் - வேலைவாய்ப்புத் தகவல்கள்
*டெக் - ஐடி - தொழில்நுட்ப செய்திகள்
*டிரெக் - ஐடி - இயற்கை விரும்பிகளுக்கான இதழ்
*டிரைவ் ஐடி - வாகனங்களைப் பற்றிய இதழ்
உள்ளிட்ட துணை இதழ்கள் வெளியாகின்றன.

## மேலும் பார்க்க
* ஜன்சத்தா
* இந்தியன் எக்சுபிரசு

## மேற்கோள்கள்

## இணைப்புகள்
* லோக்சத்தாவின் அதிகாரப்பூர்வ இணையத்தளம்

பகுப்பு:மராத்தி
பகுப்பு:இந்திய நாளிதழ்கள்
இடைக்காட்டூர்

**இடைக்காட்டூர்**,  தமிழ்நாட்டின் சிவகங்கை மாவட்டம், மானாமதுரை வட்டத்தைச் சேர்ந்த கிராமமாகும். இவ்வூர் சிவகங்கையிலிருந்து 21 கி.மீ. தொலைவில் வைகை ஆற்றின் வடகரையில் அமைந்துள்ளது. மானாமதுரை ஊராட்சி ஒன்றியத்தில், மதுரை-இராமேஸ்வரம் நெடுஞ்சாலையில், *முத்தனேந்தல்*  எனும் கிராமப் பேருந்து நிறுத்தத்திலிருந்து வைகை ஆற்றின் வடகரையில் அரை கிலோ மீட்டர் தொலைவில் இடைக்காட்டூர் கிராமம் உள்ளது.  

இடைக்காட்டூரில் தொன்மைமிக்க கி.பி.7ஆம் நூற்றாண்டில் பாண்டியமன்னர்களால் ஆரம்பிக்கப்பட்ட  **ஆழிமணிகண்டேஸ்வரர் சிவாலயம்**  மற்றும் 780 வருடம் பழமைவாய்ந்த  **நவக்கிரக கோயில்** உள்ளது. 

இடைக்காட்டூரில் பிரான்ஸ் நாட்டைச் சேர்ந்த தந்தை பெர்டினாந்து செல்லே (Ferdinandus Celle) என்பவர்  1864ஆம் ஆண்டில், பிரான்சு நாட்டுக் கோதிக் கட்டிடக் கலையில், சிலுவை வடிவத்தில் புனித நெஞ்சக் கிறித்தவ ஆலயத்தை கட்டினார்.
அருகில் உள்ள ஊர்கள் திருப்பாச்சேத்தி 
தெக்கூர் 
பெரிய கோட்டை
பாப்பாங்குளம்
பதினெட்டாங்கோட்டை
முத்தனேந்தல்
சிறுகுடி

## வரலாறு
இக்கிராமத்தில் இடைக்காடர் எனும் சித்தர் நவக்கிரகங்களை மாற்றி வைத்த நவகிரக கோயில் உள்ளது.
### ஆழிமணிகண்டேஸ்வரர் கோயிலின் சிறப்புகள்
இக்கோவிலானது கி.பி.7-ஆம் நூற்றாண்டில் பாண்டியமன்னர்களால் ஆரம்பிக்கப்பட்டு பின்பு பல தடைகளைத் தாண்டி 2013-ஆம் ஆண்டு ஊர்மக்களின் உதவியுடன் கட்டிமுடிக்கப்பட்டு குடமுழுக்கானது விமர்சையாக நடைபெற்றது. இக்கோவில் சிவனை மையமாக வைத்து கட்டப்பட்டிருந்தாலும் முருகனே இங்கு முக்கியத்துவம் பெற்றிருக்கிறார். முருகனுக்கு பங்குனி மாதம் நடைபெறும் பங்குனி உத்திரம் இக்கோவிலின் சிறப்பாகும். இக்கோவிலில் முருகப்பெருமான் பாலசுப்ரமணியனாகக் காட்சியளிக்கின்றார்.

## மக்கள் தொகை
2001 மக்கள் தொகை கணக்கெடுப்பின்படி இடைக்காட்டூர் கிராமத்தில் 18,658 மக்கள் உள்ளனர். அவர்களில் ஆண்கள் 45 விழுக்காடும், பெண்கள் 45 விழுக்காடும், ஆறு வயதிற்குட்பட்டவர்கள் 10 விழுக்காடும் உள்ளனர்.  

## மேற்கோள்கள்


## வெளி இணைப்புகள்
* பிரார்த்தனைக்கு அப்பால்

பகுப்பு:சிவகங்கை மாவட்டத்திலுள்ள கிராமங்கள்
தோர்ப்சான் சிக்கிலேண்டு

**தோர்ப்சான் சிக்கிலேண்டு** *(Torbjørn Sikkeland)*  (3 ஆகத்து 1923 முதல் – 7 நவம்பர்  2014) என்பவர் நார்வே நாட்டு வேதியியலாளரும், உட்கரு இயற்பியலாளரும், கதிர்வீச்சு உயிரியற்பியலாளரும் ஆவார்.

இவர் நார்வேயின் வார்டெய்க் என்ற கிராமத்தில் பிறந்தார். இவர் நொபிலியம், இலாரென்சியம் ஆகியவற்றின் யுரேனியப் பின்-தனிமங்களைக் கண்டுபிடித்த இலாரன்சு பெர்க்லி தேசிய ஆய்வகம் குழுவில் இவரும் ஒரு உறுப்பினர் ஆவார். நார்வே நாட்டின் தொழில்நுட்ப நிறுவனத்தில் பேராசிரியராக நியமிக்கப்பட்டு 1969 முதல் 1993 வரை அங்கு பணியாற்றினார். நார்வேயின் தொழில்நுட்ப அறிவியல் பயிற்சி நிறுவனத்தின் ஆய்வாளராகவும் பணியாற்றினார்.

## மேற்கோள்கள்

பகுப்பு:நார்வே அறிவியலாளர்கள்
பகுப்பு:1923 பிறப்புகள்
பகுப்பு:2014 இறப்புகள்
கிரண் மசும்தார் சா

**கிரண் மசூம்தார்-சா** (*Kiran Mazumdar-Shaw*) இந்தியாவைச் சேர்ந்த ஒரு தொழிலதிபர் ஆவார். 1953 ஆம் ஆண்டு மார்ச்சு மாதம் 23 ஆம் தேதியன்று இவர் பிறந்தார். இந்தியாவின் கருநாடக மாநிலம் பெங்களூரை தலைமையிடமாகக் கொண்ட உயிரியல் மருத்துவ தயாரிப்பு நிறுவனமான பயோகான் நிறுவனம் மற்றும் பயோகான் உயிரியல் நிறுவனம் ஆகியவற்றின் நிர்வாகத் தலைவரும் நிறுவனருமாவார். பெங்களூருவில் உள்ள இந்திய மேலாண்மை நிறுவனத்தின் முன்னாள் தலைவராகவும் கிரண் மசூம்தார்-சா அறியப்படுகிறார். அறிவியல் மற்றும் வேதியியலின் முன்னேற்றத்திற்கான சிறந்த பங்களிப்புகளுக்காக 2014 ஆம் ஆண்டில்  இவருக்கு ஓத்மர் தங்கப் பதக்கம் வழங்கப்பட்டது. அவர் பைனான்சியல் டைம்சு என்ற ஆங்கில நாளிதழ் 2011 ஆம் ஆண்டு வெளியிட்ட சிறந்த  வணிகர்கள்  பட்டியலில் முதல் 50 பெண்களில் இவர் இடம்பெற்றிருந்தார். 2019 ஆம் ஆண்டில், போர்ப்சு பத்திரிகையும் உலகின் 68 ஆவது சக்திவாய்ந்த பெண்மணியாக இவரை பட்டியலிட்டது. 2020 ஆம் ஆண்டில் உலக தொழில்முனைவோராகவும் இவர் தேர்ந்தெடுக்கப்பட்டார்.

## ஆரம்ப வாழ்க்கை மற்றும் கல்வி
கிரண் மசூம்தார்-சா 1953 ஆம் ஆண்டு மார்ச்சு மாதம் 23 ஆம் நாளன்று  கர்நாடகா மாநிலம் பெங்களூரில் குசராத்தி பெற்றோருக்கு மகளாகப் பிறந்தார். பெங்களூரின் பிசப் காட்டன் மகளிர் உயர்நிலைப் பள்ளியில் கல்வி பயின்றார், 1968 ஆம் ஆண்டில்  பட்டம் பெற்றார். பின்னர் பெங்களூரு மவுண்ட் கார்மல் கல்லூரியில் பயின்றார். இது பெங்களூரு பல்கலைக்கழகத்தின் துணை நிறுவனமாக பல்கலைக்கழகத்திற்கு முந்தைய படிப்புகளை வழங்கும் ஒரு மகளிர் கல்லூரியாகும். கிரண் மசூம்தார்-சா உயிரியல் மற்றும் விலங்கியல் பாடங்களைப் படித்தார்.  பெங்களூரு பல்கலைக்கழகத்தில் 1973 ஆம் ஆண்டில் விலங்கியல் இளங்கலைப் பட்டம் பெற்றார்.  மருத்துவப் பள்ளிக்குச் செல்ல எண்ணியிருந்த இவரால் உதவித்தொகையைப் பெற முடியவில்லை.

## மேற்கோள்கள்

## புற இணைப்புகள்

* ''My Thoughts and Expressions'' Blog by Kiran Mazumdar Shaw
* Kiran Mazumdar-Shaw — entry at *[[Encyclopædia Britannica]]*

பகுப்பு:இந்தியப் பெண் தொழிலதிபர்கள்
பகுப்பு:1953 பிறப்புகள்
பகுப்பு:வாழும் மக்கள்
பகுப்பு:20 ஆம் நூற்றாண்டு இந்தியத் தொழிலதிபர்கள்
பகுப்பு:பெங்களூர் நகர்ப்புற மாவட்ட மக்கள்
பகுப்பு:பத்ம பூசண் விருது பெற்றவர்கள்
பகுப்பு:பெண் உயிரியலாளர்கள்
பகுப்பு:இந்திய கோடீசுவரர்கள்
கே. பாண்டியராஜன்

**க. பாண்டியராஜன்** (*K. Pandiarajan*, ஏப்ரல் 26, 1959) ஒரு இந்திய தொழிலதிபர் ஆவார். இவர் மாபாய் (mafoi) குழுமத்தின் நிறுவனர் ஆவார். மேலும் இவர் தமிழக முன்னாள் பள்ளிக்கல்வித்துறை அமைச்சர் ஆவார்.

## மேற்கோள்கள்

பகுப்பு:இந்தியத் தொழிலதிபர்கள்
பகுப்பு:1959 பிறப்புகள்
பகுப்பு:வாழும் மக்கள்
பகுப்பு:தமிழக முன்னாள் அமைச்சர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
மேகி

**மேகி** (ஆங்கிலத்தில் Maggi) என்பது நெஸ்லே நிறுவனம் உரிமை கொண்டுள்ள வணிகச் சின்னம் ஆகும். சூப், குழைமா (நூடுல்சு) ஆகியவற்றை உடனடியாகத் தயாரிக்கவல்ல உணவுப் பொருட்களுக்கு இந்த வணிகப் பெயரினை வைத்துள்ள நெஸ்லே நிறுவனம், 1947ஆம் ஆண்டு முதல் தனதாகக் கொண்டுள்ளது.  

சுவிட்சர்லாந்தில் 1872ஆம் ஆண்டு ஜூலியஸ் மேகி என்பவரால் மூல நிறுவனம் நிறுவப்பட்டது.

## உணவுப் பாதுகாப்பு குறித்த சர்ச்சைகள்
### 2015ஆம் ஆண்டு
#### இந்தியாவில் மேகி நூடுல்சு விற்பனைக்குத் தடை
* ஏப்ரல் 2015 - அனுமதிக்கப்பட்ட அளவினைவிட ஈயம் அதிகமாக இருப்பதாகக் காரணம் தெரிவித்து, ஏறத்தாழ 2,00,000 மேகி நூடுல்சு பொட்டலங்களை திரும்பப் பெறுமாறு உத்திரப் பிரதேச உணவுக் கட்டுப்பாட்டுத் துறை ஆணையிட்டது. 
* 4 சூன் 2015 - மேகி உள்ளிட்ட நான்கு வகையான நூடுல்சுகளை விற்பனை செய்வதற்கு மூன்று மாதத் தடையினை தமிழக அரசு அறிவித்தது. உத்தரகாண்ட் அரசு, மேகி நூடுல்சை தனது மாநிலத்தில் விற்பனை செய்வதற்கு தடை விதித்தது.

## மேற்கோள்கள்

## வெளியிணைப்புகள்
*  நூடுல்ஸ் விவகாரம்: உடலில் காரீயம் கலந்தால் பெரும் தீங்கு
* அண்மை நிலவரங்கள்

பகுப்பு:வணிகச் சின்னங்கள்